|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 182-18-П/3

Дана: 06.08.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 182-18-П -** **Набавка гумираног платна за потребе Клиничког центра Војводине**

**ПИТАЊА ПОТЕНЦИЈАЛНОГ ПОНУЂАЧА:**

„Poštovani,

Molimo vas da izmenite konkursnu dokumentaciju **u delu kriterijuma za dodelu ugovora** gde se kvalitet proizvoda boduje sa cak 40 pondera, a 15 pondera se dobija na posedovanje sertifikata ISO13485.

Predmet nabavke nije medicinsko sredsvo o čemu imamo važeći sertifikat ALIMS te za tu vrstu proizvoda nije moguce posedovati standard 13485 za proizvođa tako da vas molim da taj deo kritirijuma kao nelegitiman izostavite.

SRPS EN ISO 13485:2008 se odnosi iskljucivo na medicinska sredstva

Ovaj međunarodni standard specificira zahteve za sistem menadžmenta kvalitetom, koje organizacija može **koristiti za projektovanje i razvoj, proizvodnju i servisiranje medicinskih uređaja, kao i za pružanje odgovarajućih usluga. Mogu se takođe koristiti i sve interne i eksterne zainteresovane strane, uključujući i sertifikaciona tela, za ocenu sposobnosti organizacije da ispunjava zahteve korisnika i zahteve propisa.**

Ovim međunarodnim standardom se utvrđuju zahtevi za sistem menadžmenta kvalitetom onda kada organizacija treba da pokaže svoju sposobnost da obezbeđuje medicinska sredstva i sa njima povezane usluge koje dosledno zadovoljavaju zahteve korisnika i primenljive zahteve propisa. Takve organizacije mogu da budu uključene u jednu ili više faza životnog ciklusa, uključujući projektovanje i razvoj, proizvodnju, skladištenje i distribuciju, postavljanje ili servisiranje medicinskog sredstva, kao i projektovanje i razvoj ili pružanje povezanih aktivnosti (npr. tehnička podrška). Ovaj međunarodni standard takođe mogu koristiti isporučioci ili eksterne strane koje obezbeđuju proizvod, uključujući usluge povezane sa sistemom menadžmenta kvalitetom koje pružaju takvim organizacijama.

(Uzgred u zemlji nema vise od 10 godina proizvođača ove vrste platna tako da je ovaj predmet nabavke uvek iz uvoza a od proizvođa tkanine gumirane ne možemo očekivati implementaciju standarda koji se odnosi na mediciske uređaje).

Ujedno vas molim **da izmenite rok za isporuke koji je 24h** od momenta narudžbe i to bez obzira da li je radni dan u pitanju ili drzavni praznik i vikend. Molim vas da zbog načela obezbeđenja konkurentnosti promenite zahtev u pogledu roka isporuke jer naručilac nema pravo da neopravdanim postavljanjem kriterijuma i uslova smanjuje broj potencijalnih ponuđača koji su u stanju da kvalitetno konkurišu i isporuče robu.

Rok isporuke od 24h nije primeren vrsti robe koja se traži.

Nije u pitanju  ni lek ni hrana, već potrosno nemedicnsko dobro te se ponuđač se ne može stavljati u nemogucu situaciju da isporuči robu u roku od 24h sata ,nabavka gumiranog platna se može planirati na minimum 2 ili 3 dana unapred, to nije ni lek ni hrana te vas molim da izmenite i taj zahtev.

Mi imamo uvek dovoljno gumiranog koje tražite na stanju ali ponuđač mora imati uslove koji su u skladu sa realnim mogućnostima transporta i isporuke i koji je u skladu sa namenom proizvoda.”

**ОДГОВОР НАРУЧИОЦА:**

Наручилац остаје при својим захтевима из конкурсне документације и напомиње да је преговарачки поступак без објављивања позива за подношење понуда покренуо у складу са чланом 36. став 1. тачка 1) Закона о јавним набавкама, јер у отвореном поступку јавне набавке број 32-18-O - Набавка заштитног медицинског материјала за потребе Клиничког центра Војводине, за партију број 1 - Гумирано платно није добио ни једну понуду.

Поменутим чланом Закона о јавним набавкама, предвиђено je да наручилац може да спроведе преговарачки поступак без објављивања позива за подношење понуда ако у отвореном поступку није добио ни једну понуду или су све понуде неодговарајуће, под условом да се првобитно одређен предмет јавне набавке и услови за учешће у поступку, техничке спецификације и критеријуми за доделу уговора не мењају.

Напомињемо да су сви услови за учешће у овом преговарачком поступку јавне набавке, техничке спецификације и критеријум за доделу уговора, идентични онима из отвореног поступка јавне набавке број 32-18-O - Набавка заштитног медицинског материјала за потребе Клиничког центра Војводине.

Такође, истичемо да поседовање сертификата ISO 13485 не предствља услов за учешће у поступку јавне набавке, и као такав не представља елиминациони фактор, већ је само део елемената критеријума економски најповољније понуде, на основу којих ће наручилац вредновати понуде.

 С поштовањем,

*Комисија за јавну набавку 182-18-П*